Isle of Wight-festivalen

Isle of Wightfestivalen er en årlig musikkfestival på den engelske øya Wight (Isle of Wight). Den ble opprinnelig arrangert fra 1968 til 1970 på henholdsvis gården Ford (i nærheten av Godshill), Wootton og Afton Down (i nærheten av Freshwater). Festivalen i 1970 var så langt den største og mest berømte av disse tidlige festivalene. Det ble faktisk sagt på den tiden at den var den største samling av mennesker i verden, og overgikk antallet på Woodstockfestivalen i USA.

Blant de som opptrådte var The Who, Jimi Hendrix, Miles Davis, The Doors, Ten Years After, Emerson Lake and Palmer, Joni Mitchell, The Moody Blues, Melanie, Donovan, Free, Chicago, Richie Havens, John Sebastian, Leonard Cohen, Jethro Tull, Taste og Tiny Tim.

Det uventede høye antallet av fremmøtte (de fleste uten billett, og billett for fire dager kostet £3) betydde at de lokale myndigheten og festivalarrangørene ikke kunne greie å forholde seg til mengden eller garantere sikkerheten. Slike bekymringer førte til at det britiske parlamentet året etter vedtok en egen lov, «Isle of Wight Act», som forbød forsamlinger på mer enn 5 000 mennesker på øya uten en egen tillatelse.

Festivalen i 1970 ble filmet av et profesjonelt filmselskap under ledelse av Murray Lerner, men filmen ble ikke utgitt før i 2003 da opptakene ble benyttet for en fjernsynsdokumentar. En DVD ble utgitt i 2005 under tittelen A Message to Love: The Isle of wight Rock Festival 1970. Et antall opptredener av noen av de enkelte utøverne har også blitt utgitt i årenes løp.

Festivalen ble gjenopplivet i 2002 ved Seaclose Park, en rekreasjonspark på utkanten av Newport. Festivalen har siden da blitt holdt årlig, og gradvis strukket seg nordover bortenfor parken Seaclose Park langs markene til østlige Medina-dalen. Mange kjente musikere har opptrådt på festivalen siden den ble gjenopptatt, blant annet The Rolling Stones, Muse, Donovan, Ray Davies, Robert Plant, David Bowie, Manic Street Preachers, The Who, R.E.M., Coldplay, The Proclaimers, Bryan Adams og The Police.

Den ble støttet økonomisk av Nokia fra 2004 til 2006. De som organiserer og arrangerer festivalen er Solo Music Agency. Med unntak fra å bli arrangert på et annet sted på Wight, og benytter tilpasset illustrasjoner av Dave Roe, har dagens festival ingen direkte forbindelse med festivalene i årene 1968–1970.

Innholdet i de opprinnelige festivalene

1968 «Isle of Wight Festival» 

31. august – 1. september 1968: 10 000 besøkende

Visesangere/Folk rock artister: Joan Baez, Fairport Convention, Arlo Guthrie, Tim Hardin, Richie Havens, Incredible String Band, Melanie, John Sebastian.
Rockeband/Rockeartister: Arthur Brown (som mislyktes i å sette fyr på seg selv), Jefferson Airplane, The Move, Plastic Penny, Pretty Things.

1969 «Isle of Wight Festival» 
30. – 31. august 1969: 150 000 besøkende

Visesangere/Folk rock artister: Bob Dylan & the Band, Julie Felix, Richie Havens, Tom Paxton, Pentangle.
Rockeband/Rockeartister: The Band, Bloodwyn Pig, Bonzo Dog Doo-Dah Band, Joe Cocker, The Aynsley Dunbar Retaliation, Free, Marsha Hunt & the White Trash, Liverpool Scene, The Moody Blues, The Nice, Pretty Things, The Who.

I anledning Bob Dylans comeback etter bilulykken med årets opptreden på Isle of Wightfestivalen laget franskmannen Michel Delpech i begeistring en hyllestsingel:
Michel Delpech: Wight is Wight/Wight is Wight (Instrumental). Platemerke: Barclay 61 150.

1970 «Isle of Wight Festival» 
26. – 30. august 1970: 600 000 besøkende

Visesangere/Folk rock artister: Joan Baez, Leonard Cohen, Donovan, Richie Havens, Kris Kristofferson med David Bromberg, Ralph McTell, Melanie, Joni Mitchell, Pentangle, John Sebastian, Tiny Tim.
Rockeband/rockeartister/jazzmusikere: Black Widow, Cactus, Cat Mother, Chicago, Miles Davis, The Doors, Everly Brothers, Fairfield Parlour, Family, Free, The Groundhog, Jimi Hendrix, Jethro Tull, Judas Jump, Lighthouse, Mighty Baby, Moody Blues, Emerson, Lake & Palmer, Mungo Jerry, Procol Harum, Redbone, Sly & the Family Stone, Kathy Smith, Supertramp, Taste, Ten Years After, Tony Joe White, The Who.

En ny giv for festivalen 

Musikkfestivalen ble tatt opp igjen fra 2002 uten at den helt har nådd opp mot gamle høyder, men har gradvis økt i besøkende. Siden 2004 har den gått under navnet «The Nokia Isle of Wight Festival».

2002 Isle of Wight Festival
8 000 besøkende
The Charlatans, Robert Plant.

2003 «Isle of Wight Festival»
15 000 besøkende
Bryan Adams, Counting Crows, Paul Weller.

2004 «Nokia Isle of Wight Festival»
35 000 besøkende
David Bowie, The Charlatans, The Who.

2005 «Nokia Isle of Wight Festival»
 50 000 besøkende
R.E.M., Roxy Music, Travis.

2006 Nokia Isle of Wight Festival
60 000 besøkende
Coldplay, Foo Fighters, Primal Scream.

2007 Nokia Isle of Wight Festival
65 000 besøkende
The Rolling Stones.

2008 Nokia Isle of Wight Festival
70 000 besøkende
Iggy & the Stooges, Kaiser Chiefs, The Police, The Sex Pistols.

Merk: alle besøkstall er anslagsvis.

Utgivelser 
DVD-er:
Various Artists (Special Edition) – The Message of Love. Live at the Isle of Wight Festival 1970.
Emerson, Lake & Palmer: The Birth of a Band. Isle of Wight Festival Sat August 29th 1970.
Jimi Hendrix: Blue Wild Angel. Live at the Isle of Wight Festival 1970.
Jethro Tull: Nothing is Easy. Live at the Isle of Wight Festival 1970.
The Who: Listening to You. Live at the Isle of Wight Festival 1970.
The Who: - Live at the Isle of Wight Festival 1970. 1 DVD / 2 CDs

Referanser

Eksterne lenker 
 
 Informasjon om festivalen 1968-1970
 Programsider for 1968-festivalen
 Programsider for 1969-festivalen
 Programsider for 1970-festivalen
 Isle of Wight County Press gallery of Festival pictures
 Isle of Wight Festival 2007 Official MySpace

Musikkfestivaler i Storbritannia
Repeterende arrangementer etablert i 1968
1968 i England